OBSAH

Úvod											2
2.Stav zavádzania EDIS na NF								3
2.1 PHARE EDIS										3
2.2 ISPA EDIS										7
3. Stav zavádzania EDIS na IAs								12
3.1 PHARE IAs										12
3.1.1 Centrálna finančná a kontraktačná jednotka – CFCU				12
3.1.2 Implementačná agentúra pre regionálny rozvoj – APRR				16
3.1.3 Implementačná agentúra na podporu malého a stredného podnikania		17
3.2 ISPA IAs										20
3.2.1 IA EIP										20
3.2.2 IA ŽSR										21
3.2.3 IA SSC										23
4. Stav pripravenosti na zavedenie EDIS v oblasti programovania a monitorovania projektovania										23
4.1 PHARE a ISPA									23
5. Záver											26

Priebežná správa o stave plnenia podmienok pre Rozšírený decentralizovaný implementačný systém - EDIS pre nástroje predvstupovej pomoci PHARE a ISPA v SR

Úvod 

	Pravidlá pre implementáciu fondov PHARE a ISPA sú v súčasnosti v úrovni Decentralizovaného implementačného systému  (DIS), ako je to určené v Manuáli DIS schválenom Európskou komisiou (Komisia) v novembri 1998  a jeho pozmeneného znenia z októbra 2000. 

Nariadenie Rady ES 1266/1999, označené ako Koordinačné nariadenie(KN) poskytuje právny základ pre zrieknutie sa udeľovania predbežného súhlasu (ex-ante) zo strany Komisie na výber projektu, verejnú súťaž a uzatváranie kontraktov pre kandidátske krajiny (článok 12.1). 

Rozšírený decentralizovaný implementačný systém (EDIS) je zjednodušene povedané implementácia fondov EÚ v takých podmienkach SR, keď Európska komisia už nebude musieť udeľovať predbežný súhlas („ex-ante“) na prípravu a implementáciu projektov.

Článok 12.3 C z KN ustanovuje, že Komisia prijme predpisy upravujúce kontrolu a hodnotenie postupov zavádzania EDIS. V tom istom nariadení, v článku 12.2 a v jeho prílohe sú uvedené minimálne kritériá a podmienky pre zavedenie EDIS.
Zavedenie systému EDIS prebieha v piatich etapách:
•	Self assessment – Sebahodnotenie – etapa 0 (realizovaná na národnej úrovni)
•	Gap Assessment – Hodnotenie nedostatkov – etapa 1. (realizovaná na národnej úrovni)
•	Gap Plugging – Odstraňovanie nedostatkov – etapa 2. (realizovaná na národnej úrovni)
•	Compliance Assessment – Hodnotenie zhody – etapa 3. (realizovaná na národnej úrovni)
•	Etapa 5. - žiadosť SR o akreditáciu (v kompetencii NAO – splnomocnenca pre Národný fond), audit EK a rozhodnutie EK o udelení akreditácie .

Slovenská republika pre Gap Assesment má pre program ISPA vykonaný externý audit, t.j. ukončenú 0. a 1.fázu. Rámcový kontrakt bol s audítorským tímom PE International hradený z prostriedkov alokovaných Komisiou na základe Finančného memoranda (FM) ISPA pre celý  ISPA EDIS (1.4MEUR). Druhá fáza odstraňovanie nedostatkov je čiastočne  skontrahovaná a externé poradcovské tímy nastúpili na Útvar Národného fondu  (MF SR) a tieto IA- životné prostredie (MŽP SR),  železnice a cesty (MDPT SR). Je potrebné dokontrahovať zostávajúce dva kontrakty pre druhú fázu – jeden pre národného ISPA koordinátora a druhý pre IA životné prostredie. 

Pre program PHARE Komisia vyčlenila prostriedky osobitným Finančným memorandom v horizontálnom členení, pričom z týchto prostriedkov je možné zabezpečovať iba druhú a tretiu fázu. 

V prípade, že Slovenská republika nesplní minimálne kritériá a podmienky stanovené Európskou komisiou na zvedenie EDIS-u a akreditácia nebude SR Európskou komisiou udelená, čerpanie fondov predvstupovej pomoci PHARE a ISPA bude zablokované. Neudelenie akreditácie bude mať výrazne negatívny dopad na transformáciu predvstupového nástroja ISPA na Kohézny fond a využitie akreditovaných implementačných agentúr pre implementáciu štrukturálnych fondov. V praxi by to znamenalo pozastavenie všetkých platieb zo strany Európskej komisie, ktoré sa budú realizovať v rámci ISPA/Kohézneho fondu a PHARE, a do dosiahnutia požadovanej kvalitatívnej úrovne príslušných implementačných štruktúr.

2. Stav zavádzania EDISU na NF

2.1 PHARE  EDIS   

Etapa 0 – Sebahodnotenie nedostatkov - Self Assessment

Proces zavádzania Rozšíreného decentralizovaného implementačného systému (EDIS)  pod vedením útvaru Národného Fondu MF SR sa začal realizovať v roku 2001 na implementačných agentúrach, ktoré riadia finančné prostriedky  pre programy PHARE.

Národný fond prezentoval a oboznámil všetky implementačné agentúry PHARE (CFCU, NADSME, SPPF, SRA, SARIO, EIP, CSDF)  s Pracovným dokumentom  Služieb Komisie – Príprava na rozšírenú decentralizáciu programov  PHARE  a ISPA. Na základe definovaných  požiadaviek  spomínaného dokumentu NF zaslal dotazník otázok zameraný na identifikáciu  silných a slabých stránok finančného manažmentu a kontrolného systému  implementačných agentúr. 

V roku 2002 NF zhodnotil výsledky sebahodnotenia súčasného stavu IA a vypracoval analýzu dosiahnutia minimálnych kritérií stanovených pre EDIS. Analýza identifikovala stav funkcionality IA v nasledovných oblastiach: finančný manažment PHARE fondov, rozdelenie právomoci a zodpovednosti, administratívne kapacity, platby, účtovníctvo, informačný systém, kontrola a interný audit. 

Etapa I – Hodnotenie nedostatkov - Gap Assessment

NF zabezpečil nezávislý audit pre Etapu I z prostriedkov štátneho rozpočtu. NF vypracoval návrh požiadaviek nevyhnutných pre vykonanie auditu a oslovil audítorské spoločnosti PriceWaterHouseCoopers, KPMG, Ernst  Young a Deloitte  Touche. Dňa 21.10.2002 sa uskutočnilo výberové konanie na spoločnosť, ktorá bude realizovať Etapu I. Po zhodnotení predložených návrhov ponúk bola akceptovaná ponuka spoločnosti Deloitte  Touche spol. s r.o., ktorá vykonala audit procedúr a štruktúr Národného fondu a IA súvisiacich s realizáciou programu PHARE, u ktorých sa  predpokladalo s ich akreditáciou (NADSME, CFCU, APRR a SARIO) a implementačných jednotiek v rámci Ministerstva práce, soc. vecí a rodiny. 

Audítorská firma preverila súlad s minimálnymi kritériami pre zavedenie EDIS v zmysle Nariadenia EK 1266/1999 a dokumentu Príprava na rozšírenie decentralizácie programov PHARE a ISPA. Audítorský tím vykonal previerku dokumentov a sériu rozhovorov za účelom získania vyššie uvedených informácií. Výsledkom auditu je správa, ktorá obsahuje zistenia a odporúčania pre Národný fond, IA a  návrh zadávacích podmienok-Terms of Reference pre prípravu na II etapu. Prvá  verzia záverečnej správy bola predložená audítorskou spoločnosťou Deloitte  Touche na NF dňa 22. novembra 2002.

 Dňa 27. novembra 2002 NF zorganizoval pracovné stretnutie týkajúce sa I. etapy – Gap Assessment. Na spomínanom stretnutí audítorská spoločnosť Deloitte  Touche prezentovala pracovnú verziu záverečnej správy Národnému fondu, ECD a zúčastneným zástupcom implementačných  jednotiek a agentúr (NADSME, CFCU, APRR, SARIO a implementačných jednotiek v rámci Ministerstva práce, soc. vecí a rodiny). Hlavným cieľom stretnutia bolo oboznámiť všetkých zúčastnených so systémom a charakterom záverečnej správy. Prezentácia bola zameraná na identifikovanie  hlavných zistených  nedostatkov,  ktoré boli rozdelené do nasledovných  problémových oblastí: 
•	Manažment riadenia a procedúr,
•	Ľudské zdroje,
•	Informačné technológie. 

IA boli požiadané o vypracovanie pripomienok k danej správe a rozpracovanie akčných plánov činností potrebných na odstránenie nedostatkov ako nevyhnutného podkladu pre realizáciu  II. etapy. 

Dňa 29. novembra sa uskutočnilo  pracovné stretnutie v sídle ECD v Bratislave za  účasti NF a Deloitte  Touche, ktorého cieľom bolo zhodnotenie záverečnej správy a  v neposlednom rade stanovenie postupov  pre vypracovanie zadávacích podmienok (ToR) pre II. etapu EDIS - Gap Plugging – odstránenie nedostatkov.

Etapa II – Odstránenie nedostatkov – Gap Plugging

Na základe správy z hodnotenia nedostatkov pripravil Národný fond v spolupráci s Delegáciou EK návrh na prerozdelenie financií z Finančného memoranda pre Etapu II a III EDIS PHARE v celkovej výške 700 000 EUR. 

NF vypracoval návrhy zadávacích podmienok (ToR) na základe identifikovaných oblastí zistených nedostakov t.j. - návrhy zadávacich podmienok pre: 
•	Manažment riadenia a procedúr,
•	Ľudské zdroje,
•	Informačné technológie.

Uvedené návrhy (ToR) predložila IA CFCU na ECD v Bratislave na schválenie v marci 2003. Tieto ECD schválila 7. apríla 2003. Pre vyššie spomínané oblasti nedostatkov budú na základe  zadávacích podmienok vybrané tímy expertov určených na odstránenie nedostatkov zistených v I. etape EDIS. Predpokladaný časový harmonogram priebehu Etáp II a III je nasledovný:

•	máj – júl 2003 – trvanie etapy II. 
•	do 1.5.2003 – predpokladaný termín nakontrahovania externých poradcovských tímov pre II. etapu
•	júl 2003 – vykonanie externého auditu pre etapu III.
•	júl - august 2003 – žiadosť o certifikáciu

Slovenské autority začali realizovať II fázu Gap Plugging v Decembri 2002. Východiskom pre implementáciu II fázy EDIS PHARE bolo podpísanie Finančného memoranda „Horizontálny program prípravy kandidátskych krajín pre EDIS v Slovenskej Republike v roku 2002. 
	
	Do procesu odstraňovania nedostatkov zistených v I fáze EDIS PHARE boli zaradené nasledovné subjekty:
-	NAO
-	NF
-	CFCU, RDSA, NADSME
-	Úrad vlády SR

Uvedené inštitúcie a IA sú doporučené pre záverečnú akreditáciu EDIS PHARE a budú sa podieľať na implementácii PHARE projektov aj po vstupe SR do EU. 

	Implementácia II a III fázy EDIS PHARE sa bude vykonávať v spolupráci s technickou asistenciou (TA), ktorá bude financovaná  Európskou komisiou.  Návrhy zadávacích podmienok pre TA boli vypracované NF v oblastiach identifikovaných vo fáze zisťovania nedostatkov t.j. Riadenie procedúr, Ľudské zdroje a  Informačné technológie.  Zadávacie podmienky boli predložené IA CFCU na schválenie na ECD v Bratislave. TA sa bude podieľať v kooperácii s NF a IA na odstraňovaní nedostatkov zistených v prvej fáze EDIS PHARE a zároveň vypracuje potrebné analýzy a návrhy usmernení pri riešení nedostatkov. Predpokladaný termín začiatku práce TA je začiatok mája 2003. NF v spolupráci s ECD rozhodol, že vzhľadom na uvedené oblasti nedostatkov, ktoré sú spoločné pre všetky subjekty EDIS PHARE bude technická asistencia  vykonávaná horizontálnym spôsobom. 

Na základe Finančného memoranda pre EDIS PHARE Národný fond vypracoval „Implementačný plán“ (Working document), ktorý usmerňuje a zároveň monitoruje všetky aktivity vykonávané subjektami SR a technickou asistenciou v II fáze Gap plugging. Prílohami tohto dokumentu sú aktualizované týždenné  implementačné plány IA a NF , ktoré monitorujú stav odstraňovania zistených nedostatkov a  zároveň plánujú aktivity na odstránenie nálezov.

Koordinácia a monitorovanie všetkých aktivít týkajúcich sa EDIS PHARE sa zabezpečuje prostredníctvom pracovných stretnutí (Steering commitee - EDIS PHARE/ISPA). Uvedené pracovné stretnutia sa uskutočňujú v pravidelných intervaloch za účasti všetkých subjektov zahrnutých do procesu EDIS PHARE/ISPA a  informujú o súčasnom stave implementácie EDIS PHARE.

Na riešenie špecifických oblastí spoločných pre všetky subjekty EDIS PHARE nedostatkov boli zriadené nasledovné pracovné skupiny: 
-	pracovná skupina pre interné manuály
-	pracovná skupina pre verejné obstarávanie
-	pracovná skupina pre účtovníctvo
-	pracovná skupina pre finančnú kontrolu a interný audit.

Úlohou uvedených pracovných skupín je odstraňovanie nedostatkov vo vyššie uvedených oblastiach a  koordinácia práce pri stanovení nových postupov riešení. Do pracovných skupín sú nominovaní aj zástupcovia z útvaru Metodiky finančnej kontroly a Vnútorného auditu MF SR. 

Na základe odporúčaní stanovených v prvej fáze EDIS PHARE sa odbor Národného fondu v súčasnosti venuje nasledovným činnostiam:
-	dopracovanie interných manuálov,
-	vypracovanie analýzy potrieb ľudských zdrojov a tréningových aktivít,
-	koordinácia problematiky účtovných postupov a ich harmonizácia s požiadavkami EU,
-	zabezpečenie spôsobilosti a  znalosti pracovníkov pri práci s informačným systémom.

Národný fond má v GAR identifikovaných 7 oblastí nedostatkov. Všetky oblasti nedostatkov sú v procese odstraňovania.

Z dôvodu posunutia termínu nakontrahovania technickej asistencie pre II. fázu EDIS PHARE na začiatok mája 2003, sa posunie termín odstraňovania zistených nedostatkov v prvej fáze EDIS na júl 2003. 

Predpokladaný termín ukončenia II. fázy EDIS PHARE je júl  2003.  

Slovenská republika je plne zodpovedná za realizáciu všetkých potrebných krokov vedúcich k odstráneniu nedostatkov zistených v I. fáze EDIS PHARE a zabezpečenie akreditácie vyššie uvedených subjektov. 

Etapa III – Hodnotenie zhody - Compliance Assessment 
                   
Na základe Finančného Memoranda pre EDIS PHARE je možné, aby bola etapa III. EDIS vykonávaná tým istým subjektom, ktorý vykonal I. etapu. V tejto časti sa zhodnotí miera a účinnosť odstránenia nedostatkov zistených v etape II. Predpokladané ukončenie etapy III je júl 2003.

Etapa IV –  	Príprava na EK rozhodnutie – audit EK 

Národný splnomocnenec za PHARE (NAO) z vlastnej iniciatívy zašle Komisii žiadosť o akreditáciu  za každú Implementačnú agentúru (IA) zvlášť s vedomím, že považuje daný stav za stav pripravenosti na EDIS. Odpovede na otázky v kontrolných zoznamoch (tzv. checklist-och) a dôkazy doložené na podporu takejto žiadosti umožnia Komisii - a relevantným národným orgánom, ak je to potrebné - zhodnotiť skutočnosť, či boli splnené minimálne kritériá a podmienky Koordinačnej smernice (CR). 

Pred žiadosťou o EDIS Národný splnomocnenec:

(1)	vykoná počiatočný odhad toho, či sú splnené minimálne kritériá a podmienky, a to zo strany samotného NF a relevantných IA;
(2)	odhadne, či sú nutné opravné opatrenia;
(3)	odhadne a zhodnotí, či sa primerane a vhodne uplatnili opravné opatrenia v rámci jeho/jej zodpovednosti a riadenia.

Pred rozhodnutím vzdať sa ustanovení o ex-ante kontrole vykoná Komisia analýzu jednotlivých prípadov (tzv. verification audit), ktorou sa preukáže schopnosť NF a implementačných agentúr plniť podmienky a kritériá EDIS-u (definované v tomto materiáli a jeho prílohách).

Ak táto kontrola Komisie preukáže, že boli splnené kritériá EDIS a podmienky CR za určitú národnú organizáciu, môže sa Komisia rozhodnúť, že povolí posun od DIS-u k EDIS-u, pričom špecifikuje všetky dodatočné podmienky, ktoré je nutné splniť, ak také vyplynú z jej kontroly a hodnotenia. V opačnom prípade sa budú naďalej uplatňovať postupy súčasného manuálu DIS, pričom od NAO sa očakáva, že prehodnotí svoju žiadosť a prijme opravné opatrenia.

Po odsúhlasení presunu k EDIS-u bude Komisia pokračovať v monitorovaní plnenia a dodržiavania potrebných kritérií a podmienok. Ak tieto podmienky v ktoromkoľvek momente nebudú dodržané alebo splnené, môže Komisia stiahnuť svoj súhlas pre EDIS. 

V prípade, že Slovenská Republika nesplní minimálne kritériá a podmienky stanovené Európskou komisiou na zavedenie EDIS-u, budú výbery projektov, verejné súťaže a uzatváranie kontraktov podliehať “ex-ante” súhlasu Komisie. Ak pravidlá o obstarávaní nebudú spĺňať minimálne kritériá stanovené EK, IA bude musieť dodržiavať DIS pravidlá o obstarávaní. 

Komisia vykoná externý audit na základe podanej žiadosti o certifikovanie Národného fondu a implementačných agentúr, a to buď spoločne pre Národný fond a všetky implementačné agentúry ISPA resp. PHARE naraz alebo pre menší počet implementačných agentúr (“per partes”), avšak s každou individuálnou implementačnou agentúrou bude vždy auditovaný aj Národný fond. 

Vzhľadom na odhadované obdobie auditov Komisie v roku 2003, Slovenská republika (SR) plánuje ukončiť svoju prípravu na EDIS do konca augusta 2003 a poslať žiadosť o akreditovanie Národného fondu a implementačných agentúr najneskôr do augusta 2003. Následne by sa uskutočnil externý audit Komisie.

2.2 ISPA  EDIS 

 Etapa 0 – Sebahodnotenie - Self Assessment 

Proces zavádzania Rozšíreného decentralizovaného implementačného systému (EDIS), pod vedením odboru Národného Fondu, MF SR sa začal realizovať na všetkých troch ISPA Implementačné agentúrach (IA), ktoré riadia finančné prostriedky pre programy ISPA. Ide o Implementačné agentúry v dvoch sektoroch, v sektore životného prostredia a sektore dopravy. V sektore životného prostredia ide o Implementačnú agentúru Environmentálnych investičných projektov (IA EIP) a v sektore dopravy ide o dve agentúry, Implementačná agentúra Železnice Slovenskej republiky (IA ŽSR) a Implementačná agentúra Slovenská správa ciest (IA SSC).

Národný fond prezentoval a oboznámil všetky ISPA implementačné agentúry  s Pracovným dokumentom Služieb Komisie – Príprava na rozšírenú decentralizáciu programov PHARE a ISPA. Na základe definovaných požiadaviek dokumentu NF v auguste 2001 zaslal dotazník otázok zameraný na identifikáciu silných a slabých stránok finančného manažmentu a kontrolného systému implementačných agentúr. 

Dotazníky implementačných agentúr a Národného fondu tvorili základ pre zistenie nutnosti nápravy stavu fungovania IA a NF pre splnenie minimálnych kritérií na dosiahnutie EDIS. Dotazníky identifikujú funkčnosť IA v nasledovných oblastiach:

•	finančný manažment ISPA fondov,
•	rozdelenie právomoci a zodpovednosti,
•	administratívne kapacity,
•	platby,
•	účtovníctvo,
•	informačný systém,
•	kontrola a
•	interný audit.

Ďalej, bola vytvorená pracovná skupina, ktorej členmi boli zástupcovia NF a IA, a ktorej cieľom bolo pracovať na tvorbe vnútorných manuálov. V januári 2002 boli predložené prvé verzie manuálov IA. Tieto verzie boli prezentované audítorom EK.

V roku 2002 Európska Komisia (EK) vykonala v rámci programu ISPA dva audity (v januári a októbri). 28 mája 2002 Národný ISPA koordinátor (NIC), Národný fond a IA obdržali audítorskú správu na základe vykonaného auditu v januári 2002 a 18 februára 2003 bola obdržaná správa z auditu EK v októbri 2002.

Nálezy audítorskej správy sa týkali nasledovných oblastí: Monitoring (Databáza), Manuály procedúr, informačný zabezpečovací systém, účtovný systém, nedostatok pracovných skúseností, systém podávania správ. Tieto nedostatky sa postupne odstraňujú v procese prípravy na EDIS. 

NF 31. mája 2002 ustanovil prípravný výbor pre EDIS, účelom ktorého je príprava a implementácia pripravovaného finančného memoranda EDIS. Finančné memorandum EDIS (FM EDIS) bolo podpísané 2. augusta 2002 EK a 6. septembra 2002 vládou Slovenskej republiky v celkovej výške 1.450.000 EUR, v plnej výške hradené z EK. Členmi prípravného výboru sú vedúci pracovníci NF, IA, Úrad vlády SR (ÚV SR), interný audit jednotlivých rezortov participujúcich v programe ISPA, metodika finančnej kontroly a Delegácia EK (ECD). Národný Fond s IA pripravil prezentáciu k hodnoteniu všetkých aktivít súvisiacich s prípravou NF a IA na splnenie minimálnych kritérií. Záverom stretnutia bolo, že všetky IA, ktoré realizujú projekty ISPA budú prezentovať časť plnenia minimálnych kritérií Národnému fondu. Prvá prezentácia sa konala dňa 29. júla 2002 na MF SR. Plnenie minimálnych kritérií prezentoval NF, IA EIP, IA SSC a IA ZSR za účasti ECD. Nevyhnutnou podmienkou splnenia prvého kritéria – Systém riadenia fondov je vytvorenie vnútorných písomných manuálov IA, ktoré sú podkladovým materiálom pre audit v rámci Etapy I. 

NF pravidelne uskutočňoval od konca januára 2002 stretnutia s IA na tému vnútorných manuálov a prípravu prezentácie plnenia minimálnych kritérií pre audítorov v rámci prvej fázy prípravy na EDIS. O všetkých prebiehajúcich  činnostiach a stretnutiach  zameraných  na splnenie požadovaných kritérií pre EDIS v rámci etapy 0 (Self Assessment) NF pravidelne informoval ECD v Bratislave.

Etapa I – Hodnotenie nedostatkov - Gap Assessment 

NF vypracoval návrh požiadaviek nevyhnutných pre vykonanie auditu a oslovil audítorské spoločnosti PE International, Ecodes/GOPA Consultants a POHL Consultants.  Dňa 3.9.2002 sa uskutočnilo výberové konanie na spoločnosť, ktorá bude realizovať Etapu I. Po zhodnotení predložených návrhov ponúk bola za účasti ECD akceptovaná ponuka spoločnosti PE International, ktorá vykonala audit procedúr a štruktúr Národného fondu a IA. NF pripravil podpis zmluvy medzi EDC, NF a spoločnosťou PE – International pre prvú etapu EDIS.

Audítorský tím vykonal previerku dokumentov a sériu rozhovorov za účelom získania vyššie uvedených informácií. Výsledkom auditu je správa, ktorá obsahuje zistenia a odporúčania pre Národný fond, IA a návrh zadávacích podmienok - Terms of References pre prípravu na II etapu EDIS. Audítorská spoločnosť – PE International predložila prvú  verziu záverečnej správy NF 7. Novembra 2002. NF 3. Decembra v spolupráci s IA pripravil pripomienky k Správe a odoslal PE International, tieto pripomienky neboli zapracované do záverečnej verzie správy.

Správa bola zameraná na identifikovanie  hlavných zistených  nedostatkov,  ktoré boli rozdelené do nasledovných  problémových oblastí:
•	manažment riadenia a procedúr,
•	ľudské zdroje,
•	účtovanie.

Dňa 27. novembra 2002 sa uskutočnilo pracovné stretnutie na MF SR za účasti NF, ECD, IA, ÚV SR, ktorého cieľom bolo zhodnotenie záverečnej správy a v neposlednom rade stanovenie postupov, akčného plánu pre odstránenie nedostatkov identifikovaných v správe. Tieto nedostatky budú odstránené počas druhej etapy prípravy na EDIS Gap plugging.

Etapa II – Odstránenie nedostatkov - Gap Plugging

Na základe podpísaného finančného memoranda realizuje NF implementačné agentúry kontrahovanie expertov vo fáze Gap plugging samostatne. Dňa 11.10.2002 IA ŽSR popísala kontrakt so spoločnosťou Halcrow Group Infracture Consortium. Dňa 11.10.2002 IA SSC popísala kontrakt so spoločnosťou COWI Belgium. Dňa 24.9.2002 IA EIP popísala kontrakt so spoločnosťou ECO, Gap plugging pre oblasť manuál interných procedúr. Dňa 5.11.2002 IA EIP popísala kontrakt so spoločnosťou Alanet/Alatec, Gap plugging pre oblasť tendrovanie a kontrahovanie.

IA EIP podpísala ďalšie dva kontrakty v rámci FM EDIS, jeden v rámci Gap plugging pre oblasť tréningov a druhý pre úrad národného ISPA koordinátora. 
Na základe správy z hodnotenia nedostatkov pripravil Národný fond v spolupráci s Delegáciou EK návrh ToR, po odsúhlasení ktorej oslovil tri konzultačné firmy, a to DFC, IDI a W M Global Parners Limited. NF vypracoval návrhy zadávacích podmienok (ToR) na základe identifikovaných oblastí zistených nedostatkov pre:
•	manažment riadenia a procedúr,
•	ľudské zdroje,
•	účtovanie.

Návrhy ToR boli schválené 6.12.2002 ECD v Bratislave. Pre vyššie spomínané oblasti nedostatkov na NF bol 10.12.2002 vybraný tím expertov spoločnosti DFC. Experti spoločnosti DFC odstránia nedostatky zistené v I. etape EDIS. Experti nastúpili na NF 7.1.2003 a do 28.1.2003 predložili časový harmonogram priebehu Etapy II.

Implementácia druhej fázy prípravy na EDIS je zameraná na NF a tri ISPA IA. Odstraňovanie nedostatkov je vykonávané v spolupráci s nakontrahovanými, expertmi ktorí sú financovaní EK. NF uskutočňuje zmeny a zlepšenia v oblasti manažmentu riadenia a procedúr, ľudské zdroje a účtovanie, ktoré sú uvedené v GAR. Úvodná správa pre druhú fázu prípravy na EDIS obsahuje ciele a očakávané výstupy, časový harmonogram na základe podmienok zadania, zhodnotenie súčasnej situácie a plán implementácie projektu.
Koordinácia druhej fázy prípravy na EDIS je zabezpečovaná pravidelnými prípravnými stretnutiami za účasti NAO, pracovnými stretnutiami pre manuály vnútorných postupov, obstarávanie, účtovníctvo, finančná kontrola a vnútorný audit a audit trial. 
Implementačný plán (Working document) odstraňovania nedostatkov je podrobne pripravený s časovým harmonogram a harmonogramom aktivít potrebných pre odstránenie všetkých nedostatkov. Všetky aktivity pri odstraňovaní nedostatkov sú monitorované na pravidelných zasadnutiach prípravných výborov. Implementačný plán bol 13. marca 2003 predložený Európskej komisie na ISPA monitorovacom výrobe.

Národný fond mal v GAR identifikovaných 29 nedostatkov. 16 nedostatkov je odstránených, t.j. 55%. 13 nedostatkov je v procese odstraňovania, 12 z nich sú pred uzatvorením. (8 nedostatkov je spojených s prípravou manuálov a 4 nedostatky súvisia so školeniami.

NF vypracoval jednotlivé časti manuálu týkajúce sa audit trailov a neoprávnených platieb. Spoločné nedostatky NF a ISPA IAs sa prerokovávajú na pracovných skupinách. 

Na riešenie špecifických oblastí spoločných pre všetky subjekty EDIS ISPA nedostatkov boli zriadené nasledovné pracovné skupiny: 
-	pracovná skupina pre interné manuály,
-	pracovná skupina pre verejné obstarávanie,
-	pracovná skupina pre účtovníctvo,
-	pracovná skupina pre finančnú kontrolu a interný audit.
Úlohou uvedených pracovných skupín je odstraňovanie nedostatkov vo vyššie uvedených oblastiach a  koordinácia práce pri stanovení nových postupov riešení. 

Do pracovných skupín sú nominovaní aj zástupcovia z útvaru Metodiky finančnej kontroly a Vnútorného auditu MF SR. 
Termín odstránenia nedostatkov uložený v uznesení 146/2003 bol preložený na 15. mája 2003, kedy bude ukončený kontrakt zahraničných expertov.
Pracovníci NF odstránia v spolupráci s externými expertmi všetky nedostatky NF identifikované GAR do 30. apríla 2003.

Záverečná správa bude prediskutovaná za účasti expertov na odstraňovanie nedostatkov, expertov na hodnotenie zhody (tretia fáza), zástupcov Delegácie európskej komisie a Ministerstva financií SR prvý týždeň mesiaca máj 2003.

Predpokladaný harmonogram je:

•	január – máj 2003 – Etapa II
•	jún - júl 2003 – Etapa III
•	august - september 2003 – žiadosť o certifikáciu

Etapa III – Hodnotenie zhody - Compliance Assessment 
                   
Na základe podpísaného kontraktu etapa III. EDIS bude vykonávaná tým istým subjektom, ktorý vykonal I. etapu. V tejto časti sa zhodnotí miera a účinnosť odstránenia nedostatkov zistených v etape II. Predpokladané ukončenie etapy III je jún - júl 2003.

Etapa IV –  	Príprava na EK  rozhodnutie – audit EK 

Národný splnomocnenec (NAO) z vlastnej iniciatívy zašle Komisii žiadosť o akreditáciu  za každú Implementačnú agentúru (IA) zvlášť s vedomím, že považuje daný stav za stav pripravenosti na EDIS. Odpovede na otázky v kontrolných zoznamoch (tzv. checklists) a dôkazy doložené na podporu takejto žiadosti umožnia Komisii - a relevantným národným orgánom (ak je to potrebné), zhodnotiť skutočnosť, či boli splnené minimálne kritériá a podmienky Koordinačnej smernice (CR). 

3. Stav zavádzania EDIS na implementačných agentúrach 

3.1 Implementačné agentúry pre program PHARE   

3.1.1 Centrálna  finančná a kontraktačná jednotka - CFCU

Súčasný stav implementácie EDIS

V Štádiu I. – Gap Assessment boli pre implementačnú agentúru CFCU audítorom Deloitte&Touche vytýčené nedostatky („Gaps“), ktoré sú uvedené v tabuľke nižšie. Tabuľká zároveň obsahuje informácie o stave rozpracovanosti a riešenia jednotlivých nedostatkov. 

Číslo	Nedostatok	Uzavreté	Rozpracované	Spoločný nedostatok	Nie je nedostatkom	
1	Organizačná schéma 		x			
2	Riadiace procesy			x		
3	Konflikt záujmov a Zastupiteľnosť		x			
4	Komunikácia a spolupráca		x			
5	Personálna politika a rozpočet			x		
6	Školenia pracovníkov		x			
7	Zásady hodnotenia pracovníkov			x		
8	Funkcia vnútorného auditu			x		
8.1	Nezávislosť vnútorného auditu			x		
8.2	Postupy vnútorného auditu			x		
9	Finančný a operačný audit			x		
10	Postupy riadenia rizík			x		
11	Systém vykazovania	x				
12	Audit trail			x		
13	Kontroly vykonané na mieste		x			
14	Národný finančný a kontrolný systém			x		
15	Obstarávanie				x	
16	Popis práce	x				
Spolu		2	5	10	1	
%		11	27	56	6	

1. Organizačná schéma

CFCU bola založená 1.1.1998 podpisom Memoranda o porozumení na založenie CFCU podpísaným medzi Vládou SR a Európskou komisiou. 

Inštitucionálne postavenie CFCU sa od 1.1.2003 stabilizovalo, agentúra prešla z pôsobnosti Úradu vlády SR pod Ministerstvo Financií SR. 

Rozhodnutím ministra financií SR č. 5/2002 bol vypracovaný dodatok č. 10 k Organizačnému poriadku MF SR, ktorý s účinnosťou od 01.01.2003, v súlade s uznesením vlády SR č. 1364 z 11.12.2002 zriaďuje útvar Centrálna finančná a kontraktačná jednotka č. 25 ako špecializovanú organizačnú jednotku v priamej riadiacej pôsobnosti štátneho tajomníka Ing. Vladimila Podstránskeho.  

Týmto sa splnila požiadavka vylúčenia konfliktu záujmov v procese programovania a implementácie programu Phare.

Ďalšia požiadavka na prísne oddelenie osobnej zodpovednosti v rámci CFCU (t.j. zodpovenosť za proces obstarávania (tendering) a platobnú a účtovnícku stránku obstarávania vrátane súvisiaceho finančného výkazníctva) bude spracovaná v Internom Manuáli CFCU, ktorý je v súčasnosti v štádiu rozpracovania v zmysle nového organizačného poriadku MF SR. 

2.	Riadiace procesy

Tento nedostatok kvalifikujeme ako spoločný pre všetky implementačné agentúry, Úrad vlády SR - Národného koordinátora programu Phare, MF SR - Národný fond a Útvar metodiky finančnej kontroly a vnútorného auditu. 

Interné pravidlá postupov a jasne stanovená osobná zodpovednosť každého pracovníka je riešená v nových pracovných náplniach, ktoré budú súčasťou Interného manuálu CFCU. 

3.   Konflikt záujmov a zastupiteľnosť

Nedostatočne podrobne definované opatrenia na zamedzenie akéhokoľvek rizika vyplývajúce z konfliktu záujmov pri obstarávaní a platbách a problému zastupiteľnosti funkcií sa vyrieši zavedením nových pracovných náplní, ktoré budú súčasťou Interného manuálu CFCU.

Súčasťou tohoto nedostatku je, že doteraz nebol vypracovaný audit trail, ktorý bude vypracovaný v súčinnosti s Útvarom metodiky finančnej kontroly a vnútorného auditu MF SR a predvstupovým podradcom EÚ, ktorý v súčasnosti pôsobí na tomto útvare.

4.	Komunikácia a spolupráca

Tento nedostatok klasifikujeme ako spoločný pre všetky implementačné agentúry, Úrad vlády SR - Národného koordinátora programu Phare a MF SR - Národný fond. Je potrebné vytvoriť “Best practice” spoločného využívania poznatkov vo forme databázy najčastejších otázok a odpovedí, ako aj manažérske postupy, ktoré by pomohli všetkým zainteresovaným stranám.

Je potrebné vybudovať nové komunikačné kanály a jednotnú smernicu pre proces komunikácie medzi implementačnými agentúrami a rezortnými ministerstvami.

5.	Personálna politika a rozpočet

Tento nedostatok sa priebežne rieši v úzkej súčinnosti s personálnym oddelením MF SR a Úradom pre štátnu službu SR.  
V súčasnosti má CFCU 6 štátnych a 1 verejného zamestnanca na trvalý pracovný pomer a 9 odborných spolupracovníkov na základe zmlúv končiacich 30.4.2003. Zmluvní zamestnanci CFCU odovzdávajú svoje skúsenosti novoprijatým štátnym úradníkom na báze “on-the-job” training.

Je nutné vypracovať rozpočet pre finančné a personálne požiadavky CFCU so zohľadnením budúcich potrieb.

6.	Školenie pracovníkov

V čase konania auditu nebol vypracovaný plán školení na CFCU. Príchodom nových  pracovníkov bola vypracovaná nová analýza potrieb školení, ako aj ich predbežný plán na najbližšie obdobie.

	Program rozvoja pre jednotlivé pozície, ako aj ročný plán rozvoja v súlade s požiadavkami na schopnosti zamestnancov bude koordinovaný s personálnym oddelením MF SR.

7.	Zásady hodnotenia pracovníkov

Písomné zásady hodnotenia pracovníkov CFCU neboli zatiaľ vypracované a takéto hodnotenie sa ani nevykonáva. Tento nedostatok definujeme ako spoločný pre Útvar metodiky finančnej kontroly a vnútorného auditu MF SR, personálne oddelenie MF SR a Úrad pre štátnu službu. 

8.	Funkcia vnútorného auditu

•	Nezávislosť vnútorného auditu
•	Postupy vnútorného auditu

Doposiaľ CFCU nemalo zavedenú funkciu vnútorného auditu. Tento nedostatok sa bude riešiť v súčinnosti s Útvarom metodiky finančnej kontroly a vnútorného auditu MF SR.

9.	Finančný a operačný audit

Nedostatok bol definovaný ako nedostatočné naliehanie na kontrolné orgány, ktoré vykonali audit alebo kontrolu na CFCU, aby poskytli svoje závery s cieľom implementovať vypracované odporúčania a napraviť zistené nedostatky. 

Jednotlivé programy implementované CFCU sú priebežne finančne auditované Dvorom audítorov EÚ, auditormi EK z Bruselu, Odborom finančnej kontroly MF SR, ako aj NKÚ. Zistené nedostatky v rámci kontroly MF SR boli na CFCU odstránené už počas konania kontroly,  výsledky auditov vykonaných Dvorom audítorov EÚ, ako aj audítormi EK z Bruselu neboli doteraz oficiálne CFCU oznámené. Možnosť oficiálneho sprístupnenia záverov týchto auditov bude prerokovaná s pracovníkmi Delegácie EK v Bratislave.

10.	Postupy riadenia rizík

	Doposiaľ sa na CFCU nevykonala žiadna analýza rizík a nebola vypracovaná metodická smernica pre vykonanie analýzy rizík s cieľom podporiť plánovanie auditu na základe rizík. Tento nedostatok bude riešený v súčinnosti s Útvarom metodiky finančnej kontroly a vnútorného auditu MF SR.

11.	Systém vykazovania

	CFCU používa na riadenia agentúry a účtovníctva informačný systém DMS, ako aj informačný systém Perseus a Q-Soft. Tento nedostatok vykazujeme za uzavretý, pretože všetky informačné systémy sa na CFCU pravidelne aktualizujú a úspešne využívajú.

12.	Audit Trail

Koncepcia Audit Trail bude zapracovaná do interného manuálu CFCU. 

Doposiaľ neexistoval uspokojivý koncept Audit Trail popisujúci tok dokumentov a informácií pri správe projektov Phare. Tento nedostatok bude riešený v súčinnosti s Útvarom metodiky finančnej kontroly a vnútorného auditu MF SR a predvstupovým podradcom EÚ, ktorý v súčasnosti pôsobí na tomto útvare.

13.	Kontroly vykonané na mieste

	CFCU má vypracované checklisty (kontrolné zoznamy) k jednotlivým krokom v procese obstarávania a sú súčasťou DMS informačného systému. Kontrolné zoznamy sú taktiež súčasťou každej projektovej zložky a umožňujú rýchlu kontrolu stavu implementácie projektu. 
Kontrolu faktúr a platieb vykonávajú pracovníci finančného oddelenia pomocou kontrolných zoznamov v DMS a okrem toho sa uplatňuje systém “štyroch očí”.

	Je potrebné vypracovať písomné postupy na vykonávanie monitoringu a kontrol a ich frekvenciu na základe posúdenia rizík v súčinnosti s Útvarom metodiky finančnej kontroly a vnútorného auditu MF SR a predvstupovým podradcom EÚ, ktorý v súčasnosti pôsobí na tomto útvare.

14.	Národný finančný a kontrolný systém

	Národný finančný a kontrolný systém bol vytvorený na základe zákona NR SR č. 502/2001 o finančnej kontrole a internom audite a na základe uznesenia vlády SR č. 1164/2001, ktorým sa schvaľujú pokyny pre hospodárenie s finančnými prostriedkami pre realizáciu programu Phare. Všetky postupy na CFCU boli doposiaľ vykonávané v zmysle tohoto národného finančného a kontrolného systému. Manuály popisujúce verejný interný systém finančnej kontroly budú vypracované v súčinnosti s Útvarom metodiky finančnej kontroly a vnútorného auditu MF SR a predvstupovým podradcom EÚ, ktorý v súčasnosti pôsobí na tomto útvare.

15.	Obstarávanie

	Doposiaľ CFCU výhradne používalo postupy schválené EÚ – Praktická príručka pre obstarávanie programu Phare, Ispa a Sapard (PRAG) a Decentralizovaný implementačný systém (DIS), ako aj FIDIC manuál. V máji 2003 sa pripravuje aktualizácia PRAG manuálu, kde by mali už niektoré oblasti obstarávania byť upravené. Je potrebné zosúladiť tieto postupy po prijatí EDIS s platným zákonom o verejnom obstarávaní, ktorý bude opätovne aktualizovaný v blízkej budúcnosti. 

	Tento nedostatok nepovažujeme za relevantný nedostatok pre CFCU.

16.	Popis práce

		Boli vypracované nové pracovné náplne pracovníkov CFCU s detailnejším popisom úloh, kde bol zapracovaný aj systém zastupiteľnosti a delegovania zodpovednosti. Tento nedostatok považujeme za uzavretý. 

Predpokladaný stav ukončenia II. Etapy EDIS

		Predpokladáme, že II. etapa EDIS bude na CFCU ukončená začiatkom júna 2003. V máji by na CFCU mali pôsobiť odborníci zo zahraničia, ktorí majú za úlohu pomôcť pri uzatváraní  nedostatkov v oblasti riadiacich procesov a ľudských zdrojov.

Oblasti, ktoré sú mimo pôsobnosti IAs

		Nedostatky definované v bodoch 2., 3., 5., 7., 8., 9., 10., 12., 14., a 15. definujeme ako oblasti, ktoré sú mimo priamej pôsobnosti CFCU.

		Hlavnou oblasťou, ktorá je mimo pôsobnosti CFCU je  definovanie systému „Ex-post kontroly po prijatí EDIS“ pre všetky druhy Phare kontrakov včítane Twinningových projektov.

3.1.2 Implementačná agentúra pre regionálny rozvoj – APRR

Súčasný stav implementácie EDIS

1.	RDSA k 31.3. odstránila nedostatky v návrhu svojho manuálu, ktorý však bude podliehať ďalším zmenám v súvislosti so zmenami Organizačného poriadku RDSA, zmenami, ktoré vyplynú z novelizovaného PRAG-u a prípadných zmien, ktoré navrhnú zahraniční experti – ak bude na etapu gap plugging poskytnutá odborná pomoc. V súčasnosti prebieha prepracovanie štruktúry manuálu podľa požiadaviek predložených NF 21.3.2003.

2.	Nedostatky týkajúce sa vnútorného auditu sú odstraňované priebežne; bola vypracovaná analýza rizík; bol predložený návrh plánu auditov a v záverečnej fáze etapy gap plugging bude vykonaný audit Agentúry /plánovaný termín začatia je apríl 2003/.

3.	V súvislosti s nedostatkami týkajúcimi sa plánu školení zamestnancov bol vypracovaný Plán odborného vzdelávania zamestnancov Agentúry na podporu regionálneho rozvoja pre rok 2003 v súlade so Smernicou č.3 Úradu pre štátnu službu o druhoch a formách prehlbovania kvalifikácie štátnych zamestnancov ktorá bola vydaná 27.2.2003. 

4.	Systém hodnotenia zamestnancov Agentúry je daný Smernicou č.7 Úradu pre štátnu službu, ktorou sa určujú kritériá služobného hodnotenia a podrobnosti o služobnom hodnotení štátneho zamestnanca. Táto Smernica bola vydaná 31.3.2003.

5.	Pretrvávajú nedostatky v súvislosti s národným systémom kontroly.

Predpokladaný stav ukončenia II. Etapy EDIS

Predpokladaný stav ukončenia II. Etapy EDIS závisí najmä od termínu poskytnutia odbornej pomoci v súvislosti s EDIS-om a prípadnými návrhmi, ktoré predloží na zapracovanie, a od termínu odstránenia nedostatkov, ktoré môžu vyplynúť z  auditu vykonaného vnútorným audítorom plánovaného v záverečnej fáze gap plugging v apríli. 

Oblasti, ktoré sú mimo pôsobnosti IAs

1.	Systém hodnotenia zamestnancov – podľa zákona NR SR č. 312/2001 Z.z. o štátnej službe v znení neskorších predpisov úrad pre štátnu určí služobný predpis o služobnom hodnotení štátnych zamestnancov. Tento predpis, Smernica úradu pre štátnu, ktorou sa určujú kritériá služobného hodnotenia a podrobnosti o služobnom hodnotení bol vydaný 31.3.2003.

2.	Systém vzdelávania zamestnancov - podľa zákona NR SR č. 312/2001 Z.z. o štátnej službe v znení neskorších predpisov druhy a formy prehlbovania kvalifikácie určí služobný predpis, ktorý vydá úrad pre štátnu službu. Tento predpis, Smernica Úradu pre štátnu službu o druhoch a formách prehlbovania kvalifikácie štátnych zamestnancov bol vydaný 27.2.2003.

3.	Nedostatky v súvislosti s vnútorným auditom. RDSA je organizačnou jednotkou Ministerstva výstavby a regionálneho rozvoja SR, a teda jej vnútorný audítor je vnútorným audítorom Ministerstva a funkčne je podriadený ministrovi.

4.	Národný systém finančnej kontroly. Podľa Organizačného poriadku Ministerstva výstavby a regionálneho rozvoja SR je v oblasti kontroly pomoci z EÚ zodpovedný za kontrolu dodržiavania zákona NR SR č. 502/2001 Z.z. o finančnej kontrole a vnútornom audite odbor kontroly Ministerstva, ktorý podlieha ministrovi.

3.1.3. Implementačná agentúra na podporu malého a stredného podnikania - NARSMP

Súčasný stav implementácie

Na základe dohody s Národným fondom Slovenska sa PAO/ním poverený zástupca zúčastňuje každý týždeň na rokovaniach Steering committee pre implementáciu EDIS.V súvislosti so zavádzaním systému EDIS okrem toho existujú ďalšie štyri pracovné skupiny, do ktorých NARMSP delegovala svojich zástupcov:
•	pracovná skupina pre verejné obstarávanie,
•	pracovná skupina pre účtovníctvo,
•	pracovná skupina pre interný audit a finančnú kontrolu (stretnutia každú stredu),
•	pracovná skupina pre interný manuál.

V rámci NARMSP je vytvorená interná pracovná skupina pre spracovanie manuálu EDIS zložená zo 4 členov:
Ing. Zuzana Cigánková
Mgr. Daniel Pitoňák
Mgr. Slávka Burianová
Ing. Jarmila Jurdáková
Skupina sa stretáva minimálne raz týždenne na prerokovanie nejasností a navrhnutie ďalšieho postupu. Oficiálne zápisy sú vyhotovené len z hodnotiacich stretnutí, ktoré sa konajú podľa potreby.
Člen skupiny zodpovedný za reporting podľa pokynov NF SR vyhotovuje každý týždeň implementačný plán na formulári k tomu určenému, vytvorenému NF SR. Implementačný plán možno považovať za ekvivalentnú formu zápisu, nakoľko sa v ňom monitoruje pokrok dosiahnutý v rámci uplynulého týždňa. Implementačný plán vychádza zo záverov externého auditu, v ktorom audítorská firma označila nedostatky v príprave na EDIS.
V rámci NARMSP tieto nedostatky možno rozdeliť do 9 kategórií:
•	manuál EDIS,
•	pravidlá verejného obstarávania + platobné procedúry,
•	interný audit,
•	účtovníctvo,
•	personálny manažment,
•	vzdelávanie,
•	systém finančných schém,
•	spolupráca s ostatnými inštitúciami,
•	monitoring a kontrola.

1.	Manuál 
Je stále v procese tvorby. Už v súčasnosti má cca 100 strán. NARMSP zabezpečila preklad častí, ktoré boli vytvorené v slovenskom jazyku do angličtiny. Je potrebné vypracovať kontrolné listy na jednotlivé procedúry prebiehajúce v NARMSP pri realizácii PHARE projektov.

2.	Verejné obstarávanie + platobné procedúry
Do budúcnosti bolo potrebné zabrániť konfliktu záujmov najmä striktným oddelením procesov verejného obstarávania a platobných procedúr. Nakoľko NARMSP v súčasnosti nemá taký početný personál, aby toto mohli zabezpečiť úplne samostatné jednotky, rozhodla, že pracovník, ktorý sa zúčastňuje implementácie projektu, nemôže podpisovať príkaz na úhradu prostriedkov toho istého projektu. Podpisový vzor v súčasnosti majú 4 riaditelia odborov, z ktorých dvaja sú zároveň aj implementátormi projektov. Takisto nemôže byť v procese verejného obstarávania pracovník NARMSP voliacim členom komisie. Uvedené opatrenia boli zahrnuté aj do postupov v manuále EDIS.

3.	Interný audit
Ako nedostatok audítorská správa uviedla neexistenciu interného audítora v NARMSP. Dňa 15. septembra NARMSP prijala internú audítorku. Všetky nedostatky smerované na interný audit sú už v súčasnosti odstránené alebo v štádiu rozpracovanosti. Interná audítorka sa zúčastňuje trojtýždňového školenia interných audítorov. Výsledkom školenia má byť certifikát interného audítora oficiálne uznávaný v Slovenskej republike. Podotýkame, že pokyny a usmernenia pre vykonávanie funkcie interného audítora pre prostriedky Európskych spoločenstiev zverejňuje  MF SR až od januára 2003.

4.	Účtovníctvo
V tomto prípade šlo o zapracovanie do manuálu  a popis už existujúcich procedúr. NARMSP používa systém Q-soft, ktorý má aj NF SR, tzn., že údaje sú kompatibilné a nie je problém s nahrávaním údajov NARMSP do sumárneho súboru NF SR. Ako menší problém boli označené postupy účtovníctva, podľa ktorých postupuje NARMSP, nakoľko sa nejedná o rozpočtovú, ale o neziskovú organizáciu. NARMSP a NF SR v tomto bode dospeli k dohode  o spoločnej účtovnej osnove (syntetické účty) pre projekty PHARE. Dohoda bude zakotvená v zmluve o účtovníctve medzi NF SR a NARMSP.

5.	Personálny manažment a vzdelávanie
Nálezy externého auditu v tejto oblasti uvádzajú, že NARMSP nemá písomnú smernicu pre prijímanie nových zamestnancov, ich hodnotenie a systém vzdelávania. Všetky uvedené nálezy môže vyriešiť vytvorenie pozície personálneho manažéra. Doteraz personálna politika nebola riešená komplexne, čiastkovo boli personálne náležitosti riešené na troch rôznych odboroch.
Od 1. apríla 2003 NARMSP obsadila na základe konkurzu pozíciu personálneho manažéra s praktickými skúsenosťami v tejto oblasti. Personálny manažér postupuje priebežne podľa jednotlivých nálezov auditu týkajúcich sa problematiky personálneho manažmentu. Vďaka tomu môžeme konštatovať presun týchto nedostatkov v implementačnej tabuľke z kolónky „nedotknuté“ do kolónky „rozpracované“. Do konca mája očakávame, že nedostatky uvádzané v tejto oblasti, ktoré  má v kompetencii personálny manažér , budú odstránené. Popis úloh personálneho manažéra bude súčasťou niektorých kapitol manuálu EDIS vrátane vypracovania plánu školení pre pracovníkov.

6.	Systém finančných schém
Jedná sa najmä o systém poskytovania mikropôžičiek. Tieto sa dostávajú ku konečnému užívateľovi prostredníctvom siete Regionálnych a informačných poradenských centier NARMSP (RPIC)/Podnikateľských inovačných centier (BIC) . Úlohou zo strany NARMSP je vypracovať jednotný manuál poskytovania mikropôžičiek pre všetky centrá, nakoľko manuály síce existovali, ale postupy neboli rovnaké. Manuál mikropôžičiek bude súčasťou manuálu EDIS. Na príprave manuálu sa v súčasnosti pracuje a návrh bude predložený na diskusiu všetkým spolupracujúcim organizáciám.

7.	Spolupráca s ostatnými inštitúciami
Správa externého auditu konštatovala, že NARMSP nemá prepracovaný systém reportingu on line v smere od spolupracujúcich inštitúcií (najmä RPIC a BIC, ale aj ostatných inštitúcií, ktoré získali prostriedky PHARE). Tento problém sa v súčasnosti už rieši vytvorením nového informačného systému , kde prijímatelia budú prepojení s NARMSP a NARMSP bude mať možnosť dennodenného vstupu a užšieho kontaktu so spomenutými inštitúciami, najmä čo sa týka priebežného monitoringu a zosúlaďovania údajov.

8.	Monitoring a kontrola
Odstránenie tohto nálezu je v procese, v súčinnosti s PRAG (Praktický sprievodca pre PHARE procedúry) sú opatrenia zakomponované do kapitoly 5 „Smernice pre kontrahovanie“ NARMSP.

Predpokladaný stav ukončenia II. Etapy EDIS
Ukončenie tejto etapy predpokladáme do konca mája 2003.

Oblasti mimo pôsobnosti NARMSP
•	Národný finančný kontrolný systém
•	Systémové riešenie financovania NARMSP – je potrebná spolupôsobnosť  MH SR a MF SR

3.2 Implementačné agentúry pre program ISPA   

3.2.1 Implementačná agentúra Environmentálnych investičných projektov – IA EIP 

Prehľad jednotlivých krokov, ktoré vykonala a vykonáva Implementačná agentúra Environmentálnych investičných projektov Ministerstva životného prostredia Slovenskej republiky na zavedenie rozšíreného decentralizovaného implementačného systému pre ISPA je spracovaný samostatne. 

Hodnotenie stavu nedostatkov na IAEIP bolo predmetom činnosti posudzovateľov rámcoveho kontraktora PE International, ktorý predložil správu „Preparation of he Slovak National Fund and ISPA Implementing agencies to implement EDIS, including gap assessment, EDIS preparation and compliance assessment, Stage 1: Gap assesment, REF: 2002/SK/16/P/PA/003 v novembri 2002.

V tejto správe v časti týkajúcej sa IA EIP je uvedených celkom 37 nálezov a k nim sú špecifikované jednotlivé nedostatky, ktorých je celkom 26. V správe sú uvedené odporúčania na odstránenie jednotlivých nedostatkov. Uvedená správa spolu so špecifikáciou nedostatkov bola východiskovým podkladom pre činnosť v ďalšej nadväzujúcej fáze zameranej na odstránenie nedostatkov (Stage 2: Gap plugging).

V súčasnosti je odstránených spolu 14 nedostatkov, na odstraňovaní 9 nedostatkov sa pracuje a 3 nedostatky IA EIP neakceptovala ako nedostatky. Vrátane posledných predstavuje počet uzavretých nedostatkov 65% z celkového počtu identifikovaných nedostatkov. 

Implementačné plány, ktoré sú súčasťou podkladových materiálov pre zasadnutia riadiaceho výboru, sú pravidelne s týždennou frekvenciou aktualizované a predkladané s uvedením pokroku na odstraňovaní jednotlivých nedostatkov.

Väčšina nedostatkov, ktoré sú priamo v kompetencii IA EIP už bola odstránená resp ich odstraňovanie je rozpracované do značného stupňa. Uzavreté boli nedostatky, ktoré sa týkajú postupov zabezpečujúcich dostupnosť relevantnej legislatívy na implementačnej agentúre, prehľad právneho rámca pre činnosť implementačnej agentúry zabezpečenie legislatívy v anglickom jazyku (nedostatky č.1, 2, 3). Rovnako boli odstránené pripomienky týkajúce sa žiadosti o predbežné platby a kontrola súladu s požiadavkami uvedenými v Pokynoch pre hospodárenie s finančnými prostriedkami pri realizácii programu ISPA (nedostatky č.4 a 5). Nedostatky č. 6 a 7 týkajúce sa nejasností Finančnej dohody medzi NAO a SAO boli odstránené vypracovaním a podpísaním novej verzie tejto dohody dňa 13.2.2003. Pri odstraňovaní nedostatku č. 8 bolo zistené, že Finančná dohoda medzi SAO a konečným prijímateľom nevyžaduje schválenie Delegáciou EK, jej obsah bol predmetom odsúhlasenia Národným fondom a bola zaslaná na vedomie delegácii Európskej komisie. Interný systém práce IA EIP sa zdokonaľuje podľa požiadaviek na oddelenie práv (nedostatok č. 11) a rovnako sa pracuje na  systéme školenia personálu IA EIP podľa špecifických požiadaviek, napr. FIDIC (nedostatok č. 12). Rovnako počet systemizovaných miest sa zvýšil s cieľom posilniť kapacitu IAEIP pre program ISPA a Kohézny fond (nedostatok č. 13 a 14). V súvislosti s prenosom zodpovednosti za výberové konania a kontrahovanie na konečných prijímateľov na základe novej verzie Finančných dohôd  uzatvorených vo februári a marci 2003 (čím sa odstránil nedostatok č. 16) IAEIP pomáha konečným užívateľom pri plnení ich povinností a zabezpečí ich školenia (týka sa nedostatku č.15). Na problematike zabezpečenia informačných technológií sa pracuje (nedostatok č. 26). Na zdokonaľovaní Manuálu interných postupov, čo bolo predmetom nedostatku č. 9 sa neustále pracuje a táto činnosť bude pokračovať až do predloženia novej verzie manuálu v máji 2003.

Niektoré nedostatky vyžadujú na ich odstránenie usmernenie a spoluprácu s Národným fondom. Ide o nedostatky, ktoré súvisia s problematikou interného auditu a finančnej kontroly, účtovníctva splňujúceho požiadavky medzinárodných účtovníckych štandardov, odhad rizika a minimalizácia rizika v činnosti implementačnej agentúry (nedostatky č. 17, 18, 19). IAEIP bude potrebovať metodické usmernenie v uvedených oblastiach. Problematika je aj predmetom záujmu pracovných skupín, ktoré boli na tento účel vytvorené. Ide o pracovné skupiny: Interný manuál, Obstarávanie, Účtovníctvo, Finančná kontrola a Interný audit, Audit trials, na činnosti ktorých sa IAEIP podieľa svojou pravidelnou účasťou. Niektoré nedostatky boli v spolupráci s Národným fondom odstránené. Štvrťročné odsúhlasovanie bankových operácii bolo uvedené do súladu s odporúčaniami posudzovateľov a bol preverený súlad postupov s požiadavkami uvedenými v Pokynoch pre hospodárenie s finančnými prostriedkami pri realizácii programu ISPA (nedostatok č. 20). Boli objasnené niektoré postupy s vedením účtov a využívaním úrokov z týchto účtov (nedostatok č. 23) a bola doplnená databáza vykazujúca prevody, záväzky, platby a systém komunikácie s Národným fondom nedostatok č. 24).  
 
Predpokladá sa, že II. etapa zavádzania EDIS (Gap plugging) bude ukončená do konca mája 2003, čo je aj v súlade s platnou zmluvou uzavretou medzi IAEIP a rámcovým kontraktorom ECO (Environmental Consultants Organisation, Brussles, Belgium).

3.2.2 Implementačná agentúra Železnice Slovenskej republiky – IA ŽSR

Pred začiatkom jednotlivých etáp v rámci prípravy na EDIS boli v období 
august-september zaslané zadávacie podmienky „Terms of reference“ 3 konzultantským firmám zo zoznamu „Lot.2“ podľa podmienok pre uskutočnenie „Framework contract“ uvedených v PRAG-u na vykonávanie poradenskej činnosti počas II. fázy „gap plugging“. Po posúdení obdržaných ponúk pre prácu „gap pluggera“ bola uzavretá zmluva s konzorciom Halcrow group dňa 11.10.2002. Zmluva má platnosť do ukončenia poskytovania konzultantských služieb 22.10.2003. Gap plugger začal svoju činnosť na IA ŽSR dňa 22.10.2002.

Žiadosť o uhradenie I. zálohovej platby spolu s kontraktom, faktúrou a príkazom na úhradu bola po skontrolovaní všetkých náležitostí podľa pravidiel uvedených v užívateľskej príručke pre Framework kontrakt zaslaná 8.1. 2003 na Národný fond. Platba bola uhradená v NBS dňa 15.1. 2003. Uhradená čiastka predstavuje 80% zmluvnej ceny  t.j. 159 620 Eur (celková suma je 199 525 Eur). 

I. správa o činnosti gap pluggger-a  (Inception report) bola firmou Halcrow group predložená 3.1.2003. Neskôr bola poskytnutá v el. verzii Národnému fondu. V súčasnej dobe gap plugger dokončuje štvrťročnú správu (Quarterly report).

I. etapa prípravy IA ŽSR na „gap assessment“ sa uskutočnila v období september-október 2002 ; správa z tejto etapy bola zaslaná  Národným fondom 7. 11. 2002. Po obdržaní správy „gap assessment report“ IA ŽSR začala prácu na odstraňovaní nedostatkov identifikovaných skupinou auditorov v uvedenej správe„gap plugging“ a s ním spojená príprava Manuálu vnútorných postupov ISPA prebieha v spolupráci s IA SSC a v koordinácii Národným fondom.

Implementačné plány spolu s poznámkami a uvedením pokroku v odstraňovaní jednotlivých „gapov“ sú aktualizované týždenne a predkladané na Národný fond pred zasadnutím Steering committee. Pracovníci IA sa pravidelne zúčastňujú na stretnutiach pracovných skupín, ktoré riešia rôznu problematiku v rámci gap pluggingu.

Vnútorný audítor MDPT vykonal v období december-január systémový audit. Na základe odporúčaní v správe z auditu bola na IA ŽSR pripravená organizačná zmena s cieľom pozične posilniť zamestnancov pracujúcich s fondom EU ISPA.

Nová organizačná štruktúra ŽSR s Odborom pre realizáciu programov zahraničnej pomoci, ktorého náplňou sú činnosti pre realizáciu programu ISPA je v platnosti od 1.4.2003. 
Dokončenie práce na manuáli vnútorných postupov ISPA včítane audit trails je plánované do konca mája 2003. Po tomto termíne je potrebné vykonať tzv. pre-compliance assessment, počas ktorého je potrebné zabezpečiť, aby všetci príslušní zamestnanci ISPA boli podrobne oboznámení so všetkými postupmi a systémom fungujúcim v praxi.

Návrh IA ŽSR na začiatočný termín pre uskutočnenie III. etapy „compliance assessment“je v súlade s pracovným plánom konzultovaným s gap pluggerom a s NF júl 2002. 

Verifikačný audit t.j. IV. etapa EDIS-u bude poslednou kontrolou  EK pred udelením akreditácie NF a implementačným agentúram. Začiatok tejto fázy sa očakáva v septembri-októbri 2003 po vzájomnej dohode s Národným splnomocnencom pre ISPA (NAO),štátnym tajomníkom MFSR.

Súčasťou prípravy na EDIS je vyškolenie zamestnancov ISPA v príslušných odborných oblastiach. V spolupráci s gap plugger-mi NF bola vypracovaná analýza potrieb na zaškolenie pracovníkov, v koordinácii NF bude celá organizácia prípravy školení pokračovať v súlade s identifikovanými potrebami. Zaškolenie je naplánované do konca tohoto roka, pričom požiadavka audítorov je pokračovať so zabezpečovaním školení pre  zamestnancov  pracujúcich s predvstupovými a neskôr povstupovými fondami počas ich celého pôsobenia na implementačnej agentúre.

Dňa 18.3.2003 bola IA ŽSR oficiálne postúpená „Správa o zavádzaní rozšíreného decentralizovaného implementačného systému (EDIS)“ s požiadavkou od generálneho riaditeľa Sekcie dráh a dopravy na dráhach  o účinnú spoluprácu pri zabezpečovaní úloh vyplývajúcich z uvedenej správy. Správa je súčasťou uznesenia vlády č.146 z 26.2.2003.  

V správe z  „gap assessment-u“ sa značná časť zistených nedostatkov  venuje problematike vnútorného auditu, hodnotenia rizík a medzinárodným účtovným ako aj audítorským štandardom. Riešenie týchto nedostatkov je mimo pôsobnosti a zodpovedností implementačnej agentúry preto je dôležité aby nedostatky takéhoto druhu boli riešené na úrovni príslušných ministerstiev   

3.2.3 Implementačná agentúra slovenská správa ciest – IA SSC
 
Súčasný stav Implementácie EDIS ISPA na IA SSC je nasledovný:

 Z celkového množstva 69 položiek už bolo 34 uzavretých, 19 je rozpracovaných, 8 sa plní v rámci iných inštitúcií ( NF, MDPT a pod.) a 8 položiek sa Implementačnej agentúry netýka. (stav k 8.4.2003)

Predpokladaný stav ukončenia II. etapy EDIS je v rámci Implementačnej agentúry koncom mesiaca apríla. V tomto období sa zároveň uvažuje aj so zahájením výkonu auditu zo strany vnútorného audítora MDPT SR. Predbežné ukončenie auditu sa predpokladá v prvej polovici mesiaca mája. 

Druhá etapa zavádzania EDISU (odstraňovanie nedostatkov) na Implementačnej agentúre SSC sa predpokladá ukončiť do konca mája 2003.

4.	Stav pripravenosti na zavedenie EDIS v oblasti programovania a monitorovania projektovania 

4.1.  PHARE  a  ISPA    

Správa o plnení úloh uznesenia vlády SR č. 146/2003 zo dňa 26. 2. 2003

Úloha B.3 uvedeného uznesenia zaväzuje vedúceho úradu vlády poskytnúť v písomnej forme podklady splnomocnencovi pre Národný fond o priebežnom stave zavádzania Rozšíreného decentralizovaného implementačného systému (EDIS) pre nástroje predvstupovej pomoci PHARE a ISPA v termíne do 5. 4. 2003 a do 5. 7. 2003.

Uznesením vlády č. 146/2003 zo dňa 26. 2. 2003 bolo vedúcemu Úradu vlády SR v úlohe B.2 zabezpečiť odstránenie nálezov uvedených v prílohách 5, 6, 7, 8 predloženého materiálu a indikovaných v hodnotiacej správe externého audítora o plnení minimálnych kritérií pre EDIS ISPA na Národnom fonde a implementačných agentúrach pre realizáciu projektov ISPA v termíne do 31.3.2003.

Jedným zo spoločných nedostatkov, ktoré boli identifikované v rámci subjektov podrobených auditu počas etapy identifikácie nedostatkov bolo, že preklady relevantných rámcových dokumentov vo vzťahu k implementácii predvstupovej pomoci (angličtina-slovenčina, slovenčina-angličtina), nie sú evidované centrálne a po jednotnej terminologickej revízii. Zodpovednosť za odstránenie tohto nedostatku bola priradená Národnému koordinátorovi ISPA. 

Tento nález je uvedený v prílohovej časti materiálu Správa o zavádzaní Rozšíreného decentralizovaného implementačného systému (EDIS) pre nástroje predvstupovej pomoci PHARE a ISPA v SR.

Vzhľadom na vyššie uvedené skutočnosti a článok 74 Organizačného poriadku Úradu vlády SR, ktorý vymedzuje pôsobnosť Centrálnej prekladateľskej jednotky, požiadala sekcia pre európske záležitosti UV sekciu Inštitút pre aproximáciu práva o poskytnutie nasledovných informácií, ktoré prispejú k systémovému riešeniu uvedeného nedostatku:

-	postup pri predkladaní dokumentov na preklad, príp. na revíziu dokumentov CPJ 
-	lehoty na preklad pre vyžiadané dokumentov  (anglický jazyk/slovenský jazyk, slovenský jazyk/anglický jazyk)
-	lehoty na revidovanie už preložených dokumentov (anglický jazyk/slovenský jazyk, slovenský jazyk/anglický jazyk)
-	postup uplatňovaný pri používaní databázy prekladov 

Pre odstránenie nedostatkov s momentálnym dopadom na proces prípravy EDIS a verifikačný audit Európskej komisie bola sekcia Inštitút pre aproximáciu práva požiadaná o terminologickú revíziu resp. zabezpečenie prekladu dokumentov, ktoré boli špecifikované v požiadavke Ministerstva financií SR (MF SR).

Termín pre odstránenie oboch typov nedostatkov bol MF SR stanovený do 30. 4. 2003.

Centralizovaný preklad/terminologická kontrola legislatívy a záväzných textov vo vzťahu manažmentu predvstupovej pomoci v kontexte prípravy na EDIS

Centrálna prekladateľská jednotka (CPJ) Inštitútu pre aproximáciu práva ÚV SR zabezpečuje preklady acquis communautaire v súlade s uzneseniami vlády SR č. 219/2000 a 732/2002.

Na základe informácií oficiálne prezentovaných CPJ sekcie Inštitút pre aproximáciu práva ÚV SR je možné navrhnúť nasledovné systematické riešenie nedostatku zisteného externým auditom v rámci EDIS:

1) Dokumenty na preklad zadávajú Centrálnej prekladateľskej jednotke ústredné orgány štátnej správy formou žiadaniek na preklad (zverejnená na http://aprox.government.gov.sk), pričom súčasne určujú aj terminologického revízora, ktorý je odborníkom z danej oblasti. Následne CPJ objednáva preklad u zmluvných prekladateľov. Lehoty na preklad sú závislé od rozsahu dokumentu a určujú ich v zásade jednotlivé ústredné orgány štátnej správy v žiadanke bez ohľadu na východiskový cieľ a jazyk. 

2) Samotná CPJ vykonáva finálnu revíziu dokumentov, pričom sa kontroluje konzistentnosť dokumentu, úplnosť a jednoznačnosť textu, dodržiavanie terminológie a dodržiavanie jednotnej frazeológie. V rámci CPJ sa revízie prideľujú podľa interného systému s prihliadnutím na priority súvisiace s  acquis communautaire. 

Lehota na revízie v rámci CPJ závisí od rozsahu požadovaného dokumentu na revíziu a vyťaženosti revízorov, pričom je stanovený limit 15 normostrán za deň resp. 300 normostrán za mesiac, ktoré má vykonať 1 revízor. Lehoty na preklady dokumentov závisia od rozsahu dokumentu a momentálnej vyťaženosti prekladateľov.

Pre zrýchlenie zabezpečovania revidovaných verzií dokumentov, vzhľadom na kapacitu CPJ, odporúčame zadávanie prekladov príslušným zmluvným agentúram pre dané ústredné orgány štátnej správy priamo žiadateľom. CPJ budú následne predložené len texty v pôvodnom a požadovanom jazyku s požiadavkou na terminologickú revíziu. 

Pre potreby CPJ je potrebné dať k dispozícii preklady, prípadne aj originály dokumentov v elektronickej verzii vo formáte Word.

4) Kontakt pre predkladanie žiadostí a získanie prístupu do elektronickej databázy prekladov:

Ladislav Csányi
Centrálna prekladateľská jednotka
Sekcia Inštitút pre aproximáciu práva
Úrad vlády SR

Námestie slobody 29, Bratislava
Tel.: 54430327 Fax: 54413909
ctu@vlada.gov.sk

Príprava na implementáciu EDIS v rámci útvarov Národného koordinátora zahraničnej pomoci a Národného koordinátora ISPA (Sekcia pre európske záležitosti ÚV SR)

Odbor zahraničnej pomoci ISPA a SAPARD a Odbor zahraničnej pomoci Phare, bilaterálnej a multilaterálnej spolupráce sa zúčastňujú pravidelných zasadnutí Riadiaceho výboru pre EDIS na Ministerstve financií SR. 

Sebahodnotenie pre výkonný útvar Národného koordinátora ISPA bolo pripravené a bolo prezentované útvaru Národného fondu na pracovných stretnutiach Riadiaceho výboru EDIS už v roku 2002. 

Sebahodnotenie za odbor zahraničnej pomoci ISPA a SAPARD bolo zaslané Národnému fondu MF SR v nadväznosti na požiadavku adresovanú podpredsedovi vlády pre európsku integráciu, ľudské práva a menšiny listom splnomocnenca pre Národný fond č. č.1227/2003-ŠTT zo dňa 13. 3. 2003. V odpovedi na uvedený list (list č. podpredsedu vlády pre európsku integráciu, ľudské práva a menšiny č. 842/2003-CSY zo dňa 4. 4. 2003) bol Národný fond MF SR požiadaný o zaslanie kontrolných zoznamov, ktoré sú relevantné pre charakter činností vykonávaných v rámci uvedených útvarov. Odbor zahraničnej pomoci Phare, bilaterálnej a multilaterálnej pomoci predloží sebahodnotenie v termíne do 11. 4. 2003. Odborom nebol v priebehu fázy sebahodnotenia poskytnutý relevantný dokument na vypracovanie sebahodnotenia. Odbory takisto neboli zahrnuté do hodnotenia nedostatkov externými hodnotiteľmi pre Phare a ISPA. Odbor zahraničnej pomoci ISPA a SAPARD - výkonný útvar Národného koordinátora ISPA je prijímateľom odbornej pomoci z finančného memoranda 2002SK16PPA003 Príprava Národného fondu a implementačných agentúr na EDIS v etape odstraňovania nedostatkov, ktorá v zmysle zadania, okrem odstraňovania nedostatkov identifikovaných v procese sebahodnotenia, zahŕňa aj zhodnotenie súčasného systému koordinácie. Zadanie pre uvedenú odbornú pomoc, ktoré definuje aktivity vo vzťahu k výkonnému útvaru Národného koordinátora ISPA, bolo zaslané Národnému fondu pre posúdenie potreby dodatočnej potreby hodnotenia nedostatkov v rámci tohto útvaru v odpovedi na list splnomocnenca pre Národný fond č.1227/2003-ŠTT zo dňa 13. 3. 2003 (list č. podpredsedu vlády pre európsku integráciu, ľudské práva a menšiny č. 842/2003-CSY zo dňa 4. 4. 2003).

S ohľadom na spoločný dokument Generálnych riaditeľstiev Európskej komisie pre rozšírenie a regionálnu politiku k tretej etape prípravy na EDIS (posúdenie zhody) bol Národný fond MF SR zároveň požiadaný o preverenie rozsahu verifikačného auditu zo strany Európskej komisie pre uvedené útvary tak, aby bolo možné prijať adekvátne kroky pre prípravu na tretiu etapu a samotný verifikačný audit.

5. Záver

Akreditácia SR v rámci EDIS umožní Slovenskej Republike vytvoriť nevyhnutné podmienky pre plynulý prechod od predvstupových ku Kohéznemu a štrukturálnym fondom. Po vstupe SR do EÚ začne ihneď platiť pre verejné obstarávanie legislatíva SR a po určitej dohodnutej dobe Delegácia EK v SR ukončí svoju činnosť. Informáciu o verejnom obstarávaní v SR 24.3.2003 spracoval Úrad pre verejné obstarávanie a bola zaslaná na Delegáciu EK v Bratislave (viď Príloha). Projekty nebudú vopred odsúhlasované Komisiou (môžu byť prechodne dohodnuté niektoré výnimky) a Komisia bude uplatňovať ex-post kontrolu. Akreditovanie Národného fondu a Agentúry SAPARD bolo podmienkou pre odsúhlasenie realizácie tohto programu v SR. Národná akreditácia bola potvrdená Komisiou v apríli 2002.